Binde d' imådjes

Ene binde d' imådjes (des côps dizo racourtixha B.I.) k' on dit eto : ene binde dessinêye et, pus coûtmint, ene bédé u BDCalcaedjes do francès), c' est on live avou totes des imådjes metowes ene padrî l' ôte, et on tecse dissu, po raconter ene istwere.

 Mwaissès piceures 
Gn a des tecses ki c' est come li cåzaedje d' on raconteu. Adon, i sont metous en on rectingue å dzeu.

Les ôtes tecses, k' end a bråmint dpus, c' est les cåzaedjes des personaedjes. Ces tecses la sont metous dins des bouyotes.

Gn a eto les mots-bruts ki sont dessinés dins l' imådje.

Les desséns des bindes d' imådjes sont fwaites pa on dessineu. Les tecses pa on scrijheu d' bédé.

Å pus sovint, tos les tecses (såf les mots-bruts) sont scrîts al mwin, d' on letreu.

L' eplaideu d' bindes d' imådjes si lome on binddimådjî. Tos les cis k' ovrèt u ki vindèt des bindes d' imådjes sont cobén spotés les Spiroutîs.

Les bindes d' imådjes si passèt sovint dins des forveyous payis. Les personaedjes sont kécfeye lomés avou des raptitixhants nos d' djins.

Les bindes d' imådjes sont diferinnes des lives d' imådjes la k' i gn a k' ene grande imådje so tchaeke pådje, et on tecse ki s' shût.

Les bindes d' imådjes polèt divni des fimes d' imådjes.

Les bindes d' imådjes fwaites u ratournêyes e walon sont metowes so ene pådje tote seule.

 Sacwants rlomêyès bindes d' imådjes 
 askepieyes el Walonreye 
 Natacha
 Spirou
 Tif et Tondu
 les bleus sårots
 La Tchalette
 Li vî Bleu

 askepieyes ôte pårt el Beldjike 
 Aria
 Bessy 
 Bob et Bobete
 Jommeke
 Tintin

 askepieyes ôte pårt sol Daegne 
 Popeye
 Mickey et Dôna l' canî

 Sacwants rlomé spiroutîs 
 André Franquin
 Albert Goscinny
 Jigé
 Hergé
 Willy Lambillotte
 Jean-Claude Servais
 Maurice Tillieux
 René Uderzo
 François Walthéry

 Sacwants rlomé binddimådjîs 
 li måjhon Dupuis a Mårcinele

 Do walon muchyî dins les bindes d' imådje e francès 
C' est sovint dins l' boke des djins ki cåzèt on lingaedje etrindjir.
 Dins "François Walthéry" "Natacha, hôtesse de l'air".

 La patrouille des Castors

 Dins Tintin (Le sceptre d' Ottokar), el Sildayeye, li manoye, c' est des "kôr" (cwår).

 Hårdêye difoûtrinne 
 Les cint-z ans del binde dessinêye (Pire Otdjåke)

 Sourdant 

*